આદિત્યા ચોપરાના નિર્દેશનમાં બનેલી ડીડીએલજેમાં શાહરુખ ખાને રાજ અને કાજોલે સિમરનનું પાત્ર ભજવ્યું હતું. આ તો સૌ કોઈ જાણે છે. ‘જા જી લે અપની જિંદગી’ ડાયલોગ પણ સૌ કોઈને યાદ છે. અને ટ્રેનનો તે ઐતિહાસિક સીન જ્યારે ટ્રેન દોડી રહી છે તો સિમરનને રાજ ગમેતેમ કરી ડબ્બાની અંદર ખેંચી લે છે. આ સીનને લઈને દરેકની પોતાની યાદો છે. કાજોલ આજકાલ પોતાની ફિલ્મ હેલીકોપ્ટર ઈલાના પ્રમોશનમાં વ્યસ્ત છે અને આ દરમિયાન તેણે આ સીનને યાદ કર્યો. પરંતુ એક મોટો સવાલ પણ છોડી દીધો જે કદાચ આદિત્ય ચોપરાને પણ અચરજમાં નાખી દે.